b'\n_START_ARTICLE_\nKonge (kortspill)\n_START_SECTION_\nHistorie\n_START_PARAGRAPH_\nKongene er de aller eldste billedkortene i kortstokken \xe2\x80\x93 de har r\xc3\xb8tter helt tilbake til persiske kort laget omkring \xc3\xa5r 1100._NEWLINE_P\xc3\xa5 1700-tallet var det vanlig \xc3\xa5 gi kongene navn etter kjente historiske herskere. Disse kunne variere fra land til land, men i Norge var disse navnene i bruk: sparkonge = (kong) David, hjerterkonge = Karl (den store), ruterkonge = (keiser Julius) C\xc3\xa6sar, kl\xc3\xb8verkonge = Alexander (den store). Denne navngivningsskikken gikk ut av bruk omkring 1850._NEWLINE_Opprinnelig ble kongene fremstilt i helfigur (med ben og underkropp), men under Napoleontiden begynte en \xc3\xa5 produsere dagens todelte billedkort med to hoder og i Skandinavia p\xc3\xa5 1830-tallet._NEWLINE_Opprinnelig ble kongene rangert som de \xc3\xb8verste kortene i kortstokken, men de ble etter hvert utkonkurrert av essene._NEWLINE_P\xc3\xa5 internasjonale kortstokker er hj\xc3\xb8rnemarkeringen for konge bokstaven \xc2\xabK\xc2\xbb (for engelsk \xc2\xabking\xc2\xbb \xc2\xabkonge\xc2\xbb)._NEWLINE_Hjerter konge i en vanlig kortstokk har ikke bart, mens alle andre har det.'